**Broj:** 003-312/25-819 **Podgorica,** 3. februar 2025.godine

**GODIŠNJI PLAN SLUŽBENE KONTROLE**

**U OBLASTI VETERINARSTVA, IDENTIFIKACIJE I REGISTRACIJE ŽIVOTINJA I ZAŠTITE DOBROBITI ŽIVOTINJA**

**za period od 1. februara 2025. do 1. februara 2026.godine**

**Februar, 2025.godine**

# **UVOD**

Godišnji plan službenih kontrola (u daljnjem tekstu: Plan) predstavlja opšti okvir plana službenih kontrola koju sprovode veterinarski inspektori za period 1. februar 2025 -1. februar 2026. godine, u skladu sa ovlašćenjima, obavezama i odgovornostima utvrđenim propisima o veterinarstvu, identifikaciji i registraciji životinja i zaštiti dobrobiti životinja, obavavljanju veterinarske djelatnosti i prometu na veliko i upotrebe veterinarskih lijekova. Shodno tome, procedure kontrole su prilagođene tako da se fokusiraju na kritične kontrolne tačke.

Plan sadrži opšte informacije o strukturi i organizaciji sistema kontrole u oblasti veterinarstva, identifikacije i registracije životinja, zaštite dobrobiti životinja i prometa na veliko i upotrebe veterinarskih lijekova, a posebno:

* ciljeve kontrole i način na koji se određuju prioriteti kontrole;
* određivanje nadležnih inspektora i njihovih zadataka po područnim jedinicama, u skladu sa raspoloživim resursima za izvršavanje planiranih službenih kontrola;
* organizaciju, koordinaciju i realizaciju službenih kontrola (izvještavanje);
* preporučene metode i tehnike kontrole u skladu sa rizikom.

Planom je utvrđena odgovarajuća učestalost, aktivnosti/predmet kontrole i metode/tehnike službene kontrole, na osnovu izvršene analize rizika, pri čemu su uzeti u obzir:

* identifikovani rizici od: pojave bolesti kod životinja, zabranjenih supstanci i supstanci iznad propisanih MDK u životinjama, izlučevinama i telesnim tkivima i proizvodima životinjskog porijekla ili hrani za životinje, u bilo kojoj fazi uzgoja, prometa, klanja i dr, postupanja suprotnim propisima o zaštiti dobrobiti životinja kao i drugih faktora koji mogu uticati na zdravlje životinja i bezbjednost hrane životinjskog porijekla;
* podaci o ranijem postupanju držalaca životinja, subjekata i veterinarskih organizacija odgovornih za postupanja u skladu sa zahtjevima utvrđenim propisima iz oblasti veterinarstva, identifikacije i registracije životinja i zaštite dobrobiti životinja i drugim zakonima;
* pouzdanost mjera koje sprovode držaoci životinja i sopstvenih provjera koji sprovode subjekti; i
* drugih informacija koje ukazuju na postupanje suprotno zakonu.

Odgovornost za sprovođenje ovog plana određena je kroz dva nivoa kontrole:

1. prvi nivo je veterinarski inspektor, zadužen za sprovođenje inspekcije, preglede, uzimanje uzoraka i verifikaciju i
2. drugi nivo je “revizor”, zadužen za potvrdu i provjeru blagovremenosti, efektivnosti i svrsishodnosti aktivnosti- mjera i radnji koje su sproveli inspektori i subjekti nadzora.

Ovim Planom je definisano sljedeće: zakonodavni okvir, pregled nadležnosti/odgovornosti, pregled subjekata/objekata pod nadzorom, predmet službene kontrole; učestalost/dinamika sprovođenja službenih kontrola od strane inspektora i od strane revizora kao i kontrolne liste za provjeru odgovarajućih zahtjeva od strane inspektora i ovlašćenih veterinara - procedure kontrole sa uputstvima i pojašnjenjima koja će doprinijeti konzistentnom obavljajnju inspekcijske kontrole na ujednačen i efektivan način.

1. **ZAKONODAVNI OKVIR**

Službene kontrole sprovode se u skladu sa nadležnostima i ovlašćenjima veterinarskih inspektora utvrđenim Zakonom o veterinarstvu ("Sl. list CG", br. 30/2012 i 48/2015, 52/2016 i 43/2018), Zakonom o identifikaciji i registraciji životinja, Zakonom o zaštiti dobrobiti životinja ("Sl. list CG", br. 14/2008 i 47/2015), Zakonom o ljekovima ("Sl. list CG", br. 80/2020 i 84/2024 - drugi zakoni) i Zakonom o inspekcijskom nadzoru.

Uprava za bezbjednost hrane, veterinu i fitosanitarne poslove – Sektor za veterinu - Odsjek za zdravlje, zaštitu dobrobiti životinja i identifikaciju i registraciju životinja, Odsjek za međunarodni promet i Odsjek za veterinarsku djelatnost, veterinarske ljekove, antimikrobnu rezistenciju i monitoring rezidua:

* izrađuje, donosi priprema i sprovodi godišnji plan službenih kontrola u oblasti veterinarstva, identifikacije i registracije životinja i zaštite dobrobiti životinja;
* priprema godišnje izvještaje o sprovođenju godišnjeg plana službenih kontrola.

Inspekcijski nadzor nad sprovođenjem Zakonom o veterinarstvu, Zakonom o identifikaciji i registraciji životinja, Zakonom o zaštiti dobrobiti životinja, Zakonom o ljekovima i propisa donijetih na osnovu zakona u skladu sa ovlašćenjima i nadležnostima vrši Uprava za bezbjednost hrane, veterinu i fitosanitrarne poslove (u daljem teksti: Uprava) preko veterinarskih inspektora (17 veterinarskih inspektora).

Obaveze i ovlašćenja veterinarskih inspektora definisana su:

* Zakon o veterinarstvu – član 141 , upravne mjere i radnje članom 141 i kaznene odredbe čl. 162 do 164b;
* Zakonom o identifikaciji i registraciji životinja – član 22 , upravne mjere i radnje članom 23 i kaznene odredbe čl. 24 i 25;
* Zakonom o zaštiti dobrobiti životinja – član 49, upravne mjere i radnje članom 50, i kaznene odredbe čl. 51 i 52.
* Zakonom o ljekovima - – član 202, upravne mjere i radnje članom 205, i kaznene odredbe čl. 212 i 213 i Zakonom o veterinarstvu - kaznene odredbe čl. 162 do 164b.

Pomoćnik direktora rukovodi, koordinira i organizuje sprovođenje službenih kontrola inspekcije za hranu.

Radi kontrole sprovođenja plana službenih kontrola, planiranih mjera i provjere efikasnosti i adekvatnosti preduzetih mjera Uprava će sprovoditi reviziju, nakon zaposljavanja revizora.

# **CILJEVI SLUŽBENIH KONTROLA**

Opšti cilj ovog Plana je efikasno sprovođenje službenih kontrola u području organizacije veterinarske djelatnosti, uzgoja, prometa i zaštite zdravlja i dobrobiti životinja, identifikacije, registracije životinja i kontrole kretanja, prometa i upotrebe veterinarskih lijekova sa svrhom zaštite zdravlja ljudi i životinja.

Poseban cilj efikasne zaštite zdravlja životinja postiže se stavljanjem prioriteta na kontrolu sprovođenja preventivnih mjera i kontrolu sprovođenja dijagnostičkih ispitivanja u svrhu smanjenja broja pojave zaraznih bolesti, a naročito od pojave opasnih zaraznih i parazitskih bolesti koje su zajedničke ljudima i životinjama - zoonoza, kao i zaraznih bolesti životinja čijom bi pojavom bila prouzrokovana velika ekonomska šteta.

Naročita pažnja se usmjerava na kontrolu i prevenciju zaraznih bolesti i sticanje statusa stada slobodnih i/ili službeno slobodnih od određenih zaraznih bolesti.

U svrhu efikasne kontrole svih mjera određenih godišnjim programom obaveznih mjera zdravstvene zaštite životinja u 2025.godini (u daljem tekstu:Program) i posebnim programima nadzora, praćenja, kontrole ili iskorjenjivanja bolesti sprovodi se planirana i sistemska kontrola ovlašćenih veterinarskih organizacija uključenih u sprovođenje mjera.

Zdravlje i dobrobit životinja su važni faktori koji doprinose spriječavanju širenja bolesti životinja, humanom tretmanu životinja i preduslov su proizvodnje kvalitetne i bezbjedne hrane. Zaštita dobrobiti životinja postiže se stavljanjem naročite pažnje na zaštitu dobrobiti životinja: pri usmrćivanju, na farmama, tokom prevoza, napuštenih i izgubljenih životinja, životinja u zoološkim vrtovima i nadzorom sprovođenja odredbi Zakona o zaštiti dobrobiti životinja („Sl. list CG“, br. 14/08 i 47/15) i podzakonskih akata donijetim na osnovu ovog zakona.

Uloga inspekcijskih službi je da prati, provjerava i kontroliše sprovođenje definisanih zakonskih obaveza koji se odnose na zdravlje, dobrobit životinja, identifikaciju i registraciju životinja i kontrolu prometa i upotrebe veterinarskih lijekova. Oni ispunjavaju ovu obavezu vršenjem službenih kontrola, koje imaju za cilj identifikovanje nepravilnosti – neusaglašenosti i naređivanje upravnih mjera i radnji za njihovo otklanjanje.

**Učestalost sprovođenja službenih kontrola**

Službene kontrole se sprovode upotrebom metoda i tehnika, kako je propisano zakonskim i podzakonskim aktima koji su osnov za postupanje veterinarske inspekcije. Prilikom sprovođenja službenih kontrola veterinarski inspektori su dužni da se pridržavaju procedura i operativnih uputstava Uprave i da koriste kontrolne liste kao pomoć pri procjeni ispunjenosti određenih zahtjeva i ujednačenosti pri radu.

Službene kontrole se sprovode u skladu sa dostavljenim Planom, sa odgovarajućom učestalošću, uzimajući u obzir utvrđene rizike. Takođe, veterinarski inspektor, na osnovu utvrđenih činjenica na terenu, može povećati dinamiku učestalosti inspekcijske kontrole. Ovim Planom su određeni prioriteti ali je važno da se učestalost kontrola razumije kao “prosječna učestalost kontrola koje treba da se sprovedu nadležni inspektori”, a da svaka sumnja u neusaglašeno postupanje mora biti osnov za sprovođenje službene kontrole u tom objektu/gazdinstvu pod nadzorom.

**U slučajevima sumnji ili izbijanja zaraznih bolesti, slučajevima hitnih postupanja prilikom saznanja o važnim neusaglašenostima na području nadležnosti, veterinarski inspektor će prioritetno rješavati takva pitanja, nezavisno od aktivnosti koja je prvobitno planirana u tom periodu.**

Kako bi se mogle reprogramirati aktivnosti na osnovu rezultata kontrola i eventualno uočenih nedostataka, potrebno je obezbijediti odgovarajuću razmjenu podataka između nadležnih inspektora i Uprave - Sektora veterine.

Mjesecni izvještaj o radu veterinarski inspektor dostavljaju najkasnije do 5-og u mjesecu za prethodni mjesec.

Podaci pristigli iz svih područnih jedinica se sakupljaju, analiziraju i objedinjavaju u mjesečne i godišnji izvještaj o radu Sektora za veterinu - Uprave za bezbjednost hrane, veterinu i fitosanitarne poslove, koji se distribuira na način kojim se obezbjeđuje transparentnost i vidljivost službenih kontrola.

Ovaj Plan predstavlja početak programiranja integrisanih i usklađenih službenih kontrola.

Tokom implementacije Plana, ako bude potrebno, na osnovu pokazatelja sa terena, mogu se donijeti određene izmjene i dopune kako bi se sistem službenih kontrola unaprijedio, odnosno prilagodio novonastaloj situaciji u odnosu na pokazatelje sa terena i analize rizika.

Aktivnosti će se programirati iz godine u godinu na osnovu rezultata i problema uočenih tokom kontrola uzimajući u obzir zapažanja i predloge nastale u praktičnoj primjeni Plana kontrole.

Jedno od glavnih načela plana kontrole je da se sve aktivnosti o sprovedenim službenim kontrolama moraju dokumentovati na odgovarajući način: Zapisnik o izvršenoj inspekcijskoj kontroli; Kontrolne liste, Izvještaja o izvršenom uzorkovanju i dr.

Svaka službena posjeta/nadzor/kontrola veterinarskog inspektora mora biti zabilježena.

Veterinarski inspektori vode evidencije koje se čuvaju u službenim prostorijama u koju moraju biti upisane sve izvršene kontrole. Inspektori tokom sprovođenja službenih kontrola primjenjuju i odgovarajuće kontrolne liste i postupaju u skladu sa uputstvima i instrukcijama Uprave/Sektora.

# **PLAN SLUŽBENIH KONTROLA U OBLASTI ZDRAVLJA ŽIVOTINJA**

Visok nivo zdravlja životinja osnovni je preduslov proizvodnje zdravih i bezbjednih proizvoda životinjskog porijekla. Zbog toga se zdravlje životinja mora kontrolisati na svim nivoima počevši od primarne proizvodnje, odnosno gazdinstava, preko sprovođenja mjera zaštite zdravlja životinja od strane ovlašćenih veterinarskih organizacija, pa sve do objekata za proizvodnju hrane.

Planiranje službenih kontrola u oblasti zdravlja životinja obuhvata:

* žive životinje:
  + Goveda
  + Ovce i koze
  + Svinje
  + Živina i jaja
  + Kućni ljubimci
  + Životinje akvakulture
  + Pčele
  + Druge životinje za koje se procijeni da je potrebno kontrolisti zdravlje životinja.
* bolesti životinja, uključujući:
  + Mjere kontrole bolesti životinja (opšte preventivne i posebne preventivne mjere za određene bolesti);
  + Mjere praćenja i otkrivanja bolesti:
    - Prijava bolesti životinja, uzorkovanje;
  + Laboratorijsku dijagnostiku;
  + Mjere za spriječavanje širenja, suzbijanje i iskorjenjivanje i nadzor sprovođenja naređenih mjera.
* Identifikaciju i registraciju životinja, kontrolu kretanja/promet životinja u odnosu na zdravlje životinja, zdravstveni status stada, jata, ispitivanje prije prometa, prema potrebi, vršenje veterinarskih pregleda na mjestu otpreme i izdavanje zdravstvenih uvjerenja;
* Veterinarske organizacije uključene u sprovođenje mjera zaštite zdravlja životinja;
* Veterinarske lijekove (promet i upotreba veterinarskih lijekova).

Od posebne važnosti je i epizootiološko ispitivanje u cilju utvrđivanja izvora zaraze i preduzimanje propisanih mjera za sprečavanje daljeg širenja bolesti.

Prilikom sprovođenja ovog nadzora, veterinarski inspektor utvrđuje da li su na mjestu izbijanja bolesti (sumnja na bolest), ispunjeni zakonom propisani uslovi, a naročito u odnosu na promet sa i na nadzirano mjesto (gazdinstvo, klanica, stočna pijaca i dr.) kroz određeni period, postupanje vlasnika tokom pojave kliničkih znakova bolesti, prijavu bolesti veterinaru ili veterinarskom inspektoru kao i u odnosu na sprovođenje naređenih mjera namjestu izbijanja i prijemčivim životinjama, utvrđivanje kontaktnih gazdinstava (lokacija), broj i vrste životinja na gazdinstvu (lokaciji) i sve ostale činjenice koje mogu biti od značaja za dalje postupanje radi suzbijanja bolesti.

Službene kontrole stočnih pijaca uključuju inspekcijski nadzor nad radom odgovornim licima koja gazduju pijacom, kako bi se utvrdilo ispunjavanje svim zakonom propisanim odredbi u oblasti prometa životinja. Dodatno, pri sprovođenju kontrola na stočnim pijacama i objektima iz kojih se vrši prodaja životinja, veterinarski inspektori vrše i nadzor i kontrolišu ispunjenost propisanih uslova za zdravlja životinja (zdravstveni statusi, identifikacija, sljedivost i dr.).

Tokom ostalih službenih kontrola u kojima se tokom nadzora utvrde neusaglašenosti ili moguće rizike koje mogu uticati na zdravlje životinja, potrebno je sprovesti dalje postupanje u skladu sa zakonom, uključujući i izvještavanje Uprave o sprovođenju istog.

U odnosu na službene kontrole koje se sprovode na gazdinstvima i drugim lokacijama gdje se drže životinje potrebno je sprovoditi nadzor po pitanju ispunjavanja uslova o zdravlju životinja. Osim gazdinstava na kojima se drže goveda, ovce, koze i svinje, u godišnji plan su uključeni i objekti za uzgoj i držanje živine i registrovani pčelinjaci.

Službene kontrole na pčelinjacima sprovode se na način da se planom mora obuhvatiti 2% pčelinjaka. Kriterijumi za izbor pčelinjaka zavise od pojave američke kuge pčelinjeg legla u prethodnoj godini. U nadziranih 2% pčelinjaka obavezno moraju biti uključeni svi pčelinjaci na kojima je tokom prethodne godine utvrđena američka kuga pčelinjeg legla. Dodatno, kontrola pčelinjaka u smislu zadovoljavanja uslova o zdravlju životinja se sprovedi i prilikom službene kontrole primarnih proizvođača meda.

# **PLAN SLUŽBENIH KONTROLA UPOTREBE I PROMETA, SKLADIŠTENJA I UPOTREBE VETERINARSKIH LIJEKOVA I SPECIJALISTIČKE VETERINARSKE LABORATORIJE**

Cilj kontrole upotrebe i prometa veterinarskih ljekova je unapređenje odgovorne upotrebe veterinarskih ljekova, doprinos smanjenu antimikrobne rezistencije i što je najvažnije suzbijanje nelegalnih lanaca snabdjevanja veterinarskim ljekovima.

Osim ove kontrole, sprovode se programi monitoringa veterinarskih ljekova.

Cilj nacionalnog monitoringa rezidua veterinarskih ljekova je je verifikacija usklađenosti sa nacionalnom i EU legislativom o upotrebi aktivnih supstanci koje su autorizovane kao veterinarski medicinski proizvodi ili kao aditivi u hrani i zabranjenih ili neodobrenih supstanci.

Cilj monitoringa rezidua veterinarskih ljekova za pošiljke iz uvoza je verifikacija usklađenosti sa nacionalnom legislativom o upotrebi aktivnih supstanci koje su autorizovane kao veterinarski medicinski proizvodi i zabranjenih ili neodobrenih supstanci.

Cilj oba monitoringa je takođe i kontrola rizika po javno zdravlje otkrivanjem nezakonitog tretiranja zabranjenim ili neodobrenim supstancama proizvoda životinjskog porijekla i kontrolom usklađenosti sa maksimalnim dozvoljenim količinama rezidua farmakološki aktivnih supstanci ili maksimalnim dozvoljenim količinama dodataka u hrani za životinje sa količinama propisanim u nacionalnom i EU zakonodavstvu.

**Veledrogerije**

Službena kontrola u objektima promet veterinarskih lijekova na veliko (veledrogerije), obavlja se definisanom učestalošću najmanje jedan put godišnje.

Službeni veterinar u zapisniku o sprovedenoj službenoj kontroli mora naročito da obrati pažnju na provjeru:

* Dokumentacije –dozvola za obavlјanje djelatnosti prometa na veliko, upis pravnog lica u CRPS, dokumentacija o kvalitetu, dokumentacija za odgovornog veterinara/farmaceuta (licence), spisak dobavlјača, procedure, radna uputstva, evidencije koje se vode u veleprodaji, reklamacije i postupanje sa njima;
* Sledljivost veterinarskih lijekova, nabavlјanje veterinarski lekova i dalјa prodaja – samo pravnim licima;
* Kvalifikacije kupaca, vođenja evidencija o kupcima, otpremljenoj količini i broju serije veterinarskih lijekova,
* Izrađenih i implementiranih procedura za povlačenje i opoziv;
* poravnavanju zaliha;
* Prostorija veledrogerije, uslova čuvanja, mjesta skladištenja;
* Praćenja promene temperature – data logeri ili mjerenje temperature i upisivanje u evidencije;
* Skladištenje veterinarskih lijekova, praćenja njihovih rokova trajanja, vođenja evidencije o veterinarskim lijekovima isteklog roka, dostupnost odgovarajuće dokumentacije o kvalitetu lekova; idr.

Ukoliko su tokom 2024. i ranijih godina utvrđene neusaglašenosti prilikom obavljanja redovnih službenih kontrola, a po kontroli njihovog otklanjanja tokom 2024-te, za navedeni objekt u 2025. treba planirati dvije službene kontrole.

Posebnu pažnju prilikom kontrole obratiti na veterinarske lijekove za životinje koje ulaze u lanac ishrane ljudi.

Veterinarski inspektor pri sprovođenju službene kontrole mora naročito obratiti pažnju na provjeru:

* ispravnost rješenja o odobrenju svih djelatnosti koji se obavljaju u objektu (kontrola opštih podataka o objektu),
* dokumentacije (procedure i evidencije)
* vođenja propisanih evidencija o receptima, sljedivost
* izrađenim i implementiranim procedurama za povlačenje i opoziv veterinarskog lijeka, poravnavanju zaliha;

Obratiti pažnju na potrebu dostavljanja podataka Upravi o promjenama statusa veterinarskih veledrogerija (posebno prestanku djelatnosti) kako bi se ista mogle ažurirati u registru veterinarskih veledrogerija.

Službene kontrole vezane za skladištenje, stavljanje u promet/korištenje veteriarskih lijekova u objektima u kojima se obavlja veterinarsku djelatnost (veterinarske ambulante, veterinarska služba…) obavljaju se u sklopu službenih kontrola veterinarskih organizacija u obavljanju veterinarske djelatnosti kao in a gazdinstvima sa životinjama.

**Veterinarske organizacije**

**Specijalistička veterinarska laboratorija**

Službena kontrola Specijalističke veterinarske laboratorije koja obavlja veterinarsku djelatnost obavlja najmanje jednom godišnje.

Veterinarski inspektor u zapisniku o sprovedenoj službenoj kontroli treba da obrati pažnju na ispunjavanje obaveza regulisanih ugovorom sa Upravom.

**Veterinarske ambulante i veterinarske službe**

**Predmet kontrole:**

* Nabavka ljekova (dozvola za lijek/saglasnost za uvoz);
* Uslovi i način čuvanja ljekova;
* Promet ljekova na malo;
* Upotreba ljekova;
* Obaveze u pogledu farmakovigilance.

# **PLAN SLUŽBENIH KONTROLA NA GAZDINSTVIMA ZA UZGOJ I REPRODUKCIJU ŽIVOTINJA**

**Odabir gazdinstva na kojima se drže goveda, ovce i koze za godišnju kontrolu vrši se na osnovu analize rizika koja se određuje naročito na osnovu:**

* broja životinja na gazdinstvu;
* broja identifikovanih životinja na gazdinstvu;
* pojave bolesti životinja i opasnost po zdravlje ljudi i životinja;
* značajne promjene u broju životinja u odnosu na prethodne godine;
* rezultata kontrola izvršenih u prethodnim periodima, godišnjih kontrola, a naročito u pogledu vođenja registra na gazdinstvu i dokumenata koja prate životinje pri kretanju;
* pravilnog dostavljanja podataka i dokumentacije Upravi, u skladu sa ovim zakonom;
  + iznosa godišnje premije za životinje koja je zatražena i/ili isplaćena gazdinstvu, u poređenju s iznosom koji je isplaćen za prethodnu godinu.
  + i drugih kriterijuma od značaja za vršenje kontrole.

**Najmanje** **5% gazdinstva na kojima se drže goveda** **–** **jednom godišnje vezano za:**

* + uslove za zaštitu životinja koje se uzgajaju u svrhu proizvodnje,
  + minimalne uslove za zaštitu teladi,
  + vođenje propisanih evidencija o identifikaciji i registraciji životinja na gazdinstvu,
  + zaštitu životinja tokom prevoza i s prevozom povezanih postupaka, ukoliko se tokom sprovođenja nadzora prevozno sredstvo zatekne na gazdinstvu,
  + vođenje propisanih evidencija o stavljanju životinja u promet,
  + vođenje evidencija o stavljanju u promet proizvoda životinjskog porijekla,
  + vođenje evidencija o liječenju životinja,
  + vođenje evidencija o pobačajima i uginućima na gazdinstvu,
  + vođenje evidencija o dopremljenoj količini hrane za životinje i / ili medicnirane hrane za životinje, i uslovima skladištenja hrane za životinje i / ili medicinirane hrane za životinje,
  + sprovođenje biosigurnosnih mjera,
  + sprovođenje mjera propisanih Programom.

**Najmanje 3% gazdinstva na kojima se drže preko 50 ovaca i preko 30 koza –** **jednom godišnje vezano za:**

* + uslove za zaštitu životinja koje se uzgajaju u svrhu proizvodnje,
  + minimalne uslove za zaštitu ovaca i koza,
  + vođenje propisanih evidencija o identifikaciji i registraciji životinja na gazdinstvu,
  + zaštitu životinja tokom prevoza i s prevozom povezanih postupaka, ukoliko se tokom sprovođenja nadzora prevozno sredstvo zatekne na farmi;
  + vođenje propisanih evidencija o stavljanju životinja u promet,
  + vođenje evidencija o stavljanju u promet proizvoda životinjskog porijekla,
  + vođenje evidencija o liječenju životinja,
  + vođenje evidencija o pobačajima i uginućima na gazdinstvu,
  + vođenje evidencija o dopremljenoj količini hrane za životinje i / ili medicinirane hrane za životinje, i uslovima skladištenja hrane za životinje i / ili medicinirane hrane za životinje,
  + sprovođenje biosigurnosnih mjera
* sprovođenje mjera propisanih Programom.

**Najmanje 3% gazdinstva na kojima se drže svinje -** **jednom godišnje vezano za:**

* + uslove za zaštitu životinja koje se uzgajaju u svrhu proizvodnje,
  + minimalne uslove za zaštitu svinja,
  + vođenje propisanih evidencija o identifikaciji i registraciji životinja na gazdinstvu,
  + zaštitu životinja tokom prevoza i sa prevozom povezanih postupaka, ukoliko se tokom sprovođenja nadzora prevozno sredstvo zatekne na farmi
  + vođenje propisanih evidencija o stavljanju životinja u promet,
  + vođenje evidencija o stavljanju u promet proizvoda životinjskog porijekla,
  + vođenje evidencija o liječenju životinja,
  + vođenje evidencija o pobačajima i uginućima na gazdinstvu,
  + vođenje evidencija o dopremljenoj količini hrane za životinje i / ili medicinirane hrane za životinje, i uslovima skladištenja hrane za životinje i / ili lmedicinirane hrane za životinje,
  + sprovođenje biosigurnosnih mjera
  + sprovođenje mjera propisanih Programom.

**Registrovane farme koka nosilja (više od 350 kokošaka) vezano za:**

* minimalne uslove za zaštitu dobrobiti koka nosilja,
* vođenje propisanih evidencija o stavljanju životinja u promet,
* vođenje evidencija o stavljanju u promet proizvoda životinjskog porijekla,
* vođenje evidencija o liječenju životinja (uključujući i imunoprofilaksu),
* vođenje evidencija uginućima na gazdinstvu,
* vođenje evidencija o dopremljenoj količini hrane za životinje i / ili medicinirane hrane za životinje, uslovima skladištenja hrane za životinje i / ili medicinirane hrane za životinje,
* ispunjavanje uslova za zdravlje životinja, uključujući i kontrolu salmonella od interesa za javno zdravlje.

**Najmanje jednom godišnje gazdinstava koja drže brojlere, uključujući i gazdinstva sa gustinom naseljenosti većom od 33kg/m2, vezano za:**

* uslove za zaštitu živine koja se uzgaja za proizvodnju mesa,
* vođenje propisanih evidencija o stavljanju životinja u promet,
* vođenje evidencija o liječenju životinja, uključujući i imunoprofilaksu,
* vođenje evidencija uginućima na gazdinstvu,
* vođenje evidencija o dopremljenoj količini hrane za životinje i / ili medicinirane hrane za životinje, uslovima skladištenja hrane za životinje i / ili medicinirane hrane za životinje,
* Ispunjavanje uslova za zdravlje životinja, uključujući i kontrolu salmonella od interesa za javno zdravlje.

**Najmanje 20% gazdinstava koja drže više od 1000 komada živine (osim brojlera) koja se uzgaja za proizvodnju mesa jednom godišnje vezano za:**

* uslove za zaštitu živine koja se uzgaja za proizvodnju mesa,
* vođenje propisanih evidencija o stavljanju životinja u promet,
* vođenje evidencija o liječenju životinja,
* vođenje evidencija uginućima na gazdinstvu,
* vođenje evidencija o dopremljenoj količini hrane za životinje i / ili medicinirane hrane za životinje, i uslovima skladištenja hrane za životinje i / ili medicinirane hrane za životinje,
* sprovođenje mjera propisanih Programom.

**Inkubatorska stanica – jednom godišnje.**

Pri službenoj kontroli potrebno je prednost dati gazdinstvima na kojima su uočene neusaglašenosti, posebno u smislu potvrđenih slučajeva Salmonella od interesa za javno zdravlje.

Planirani obuhvat gazdinstava se može povećati ili smanjiti, uzimajući u obzir okolnosti i događaje koji mogu uticati na povećanje ili smanjenje kao i nedovoljan broj veterinarskih inspektora za vršenje službenih kontrola.

**Objekti akvakulture (podrazumijevaju se mrestilišta i farme riba i živih školjki) jednom u tri godine vezano za:**

* vođenje evidencija o dopremanju i otpremanju proizvoda akvakulture,
* zaštitu životinja tokom prevoza i sa prevozom povezanih postupaka, ukoliko se tokom sprovođenja nadzora prevozno sredstvo zatekne na uzgajalištu,
* vođenje evidencija o liječenju
* vođenja evidencija o dopremljenoj količini hrane za životinje i / ili medicinirane hrane za životinje;
* provjeru načina i uslova čuvanja hrane za životinje i / ili medicinirane hrane za životinje;
* provjeru evidencije o sljedivosti i usklađenost oznaka (deklaracija) hrane za životinje
* sprovođenje pridržavanja mjera za osiguranje dobrobiti životinja u uzgoju i proizvodnji
* sprovođenje biosigurnosnih mjera i vođenja evidencija o uginućima
* sprovođenja mjera propisanih Programom.
* sprovođenje plana monitoringa rezidua.

# **SLUŽBENE KONTROLE U OBJEKTIMA ZA TRGOVINU I OKUPLJANJE ŽIVOTINJA**

Službene kontrole u predmetnom području potrebno je sprovoditi minimalno slijedećom učestalošću:

**Sajmovi, stočne pijace dva puta godišnje vezano za:**

* Obaveze odgovorne osobe objekta
* Propisane uslove koje mora ispunjavati objekt
* Postupanje sa bolesnim i ozlijeđenim životinjama u objektu
* Čišćenje i dezinfekciju objekta
* sprovođenje biosigurnosnih mjera u objektu
* Promet životinja
* Kontrola dokumentacija o porijeklu životinje,
* Identifikacione oznaka na životinji (ušne markice)
* Zdravstvena uvjerenja;

**Skloništa za životinje najmanje jednom godišnje vezano za:**

* Uslovi za rad skloništa za životinje
* Veterinarsko-zdravstvena zaštite životinja u skloništu
* Vođenje evidencija i dokumentacija o pronađenim životinjama i njihovom zbrinjavanju ili usmrćivanju
* Sprovođenje mjera za zaštitu dobrobiti životinja u skloništu.

**Zoološke vrtove najmanje jednom godišnje vezano za:**

* opšte uslove: smještaj zoološkog vrta, snabdjevanje vodom, održavanje i čišćenje, materijali za izgradnju prostora, temperatura, ventilacija i osvjetljenje, hranjenje i napajanje, čuvanje i pripremu hrane.
* posebne uslove: sigurnost ljudi i životinja, uslovi držanja životinja i zdravstveno stanje životinja,
* način predstavljanja životinja, uklanjanje leševa, kontrola glodara, zaštita od straha i stresa.

**Objekte za prodaju kućnih ljubimaca jednom u dvije godine vezano za:**

* Dobrobit i zdravlje životinja;
* Uslove u objektu;
* Prodaju i prevoz.

# **PLAN SLUŽBENIH KONTROLA DOBROBITI ŽIVOTINJA**

Dobrobit životinja predstavlja želju da se spriječi patnja životinja, osigura kvalitet života i humana smrt. Postupanja u vezi dobrobiti životinja vrše se službenim kontrolama koje se sprovode u svrhu zaštite dobrobiti životinja i u svim službenim kontrolama koja su vezane za životinje.

**Zahvati na životinjama**

* Prilikom kontrole veterinarskih organizacija potrebno je sprovesti nadzor da li se zahvati na životinjama vrše na propisan način uz upotrebu propisanih sredstava
* Prilikom kontrola evidencija (ambulantni dnevnik) tražiti obrazloženja sprovedenih eutanazija i provjeriti da li su sprovedene u skladu sa Zakonom o zaštiti dobrobiti životinja.
* Posebno obratiti pažnju na zabranjene zahvate (estetsko kupiranje repa i uši, označavanje životinja hirurškim zahvatima, rezanje glasnih žica….).

1. **Zaštita životinja pri držanju i uzgoju**

* prilikom kontrole vlasnika/držaoca životinja sprovesti nadzor da li je način držanja životinja u skladu sa Zakonom o zaštiti dobrobiti životinja i odgovarajućim podzakonskim aktima,

Dobrobit životinja na farmama podrazumjeva uslove zaštite životinja na farmama. Držalac mora preduzeti sve potrebne mjere u cilju obezbjeđenja zaštite dobrobiti životinja o kojima se brine, kako se ne bi prouzrokovala nepotrebna bol, patnja ili povreda.

1. **Zaštita životinja u prevozu**

* Životinje se ne smiju prevoziti niti omogućiti de se prevoze na način koji bi mogao izazvati nepotrebnu bol, patnju ili povreda životinja.
* Prevozno sredstvo mora konstrukcijski odgovarati vrsti životinja koja se prevozi (posebni naglasak na pregrade i pojilice).
* Zabranjeno je prevoziti prevelik broj životinja.

Životinje moraju biti sposobne za prevoz, ne smiju biti bolesne, ozlijeđene i moraju biti u stanju samostalno hodati.

1. **Zaštita uzgajanih divljih životinja**

Za ovu vrstu objekata ne sprovodi se analiza rizika, već će se službene kontrole sprovoditi 1x u dvije godine.

Zabranjene su radnje kojima se divlje životinje, kao populacija ili jedinke, izlažu mučenju ili se trajnije onemogućavaju u obavljanju fizioloških funkcija (hranjenje, napajanje, razmnožavanje). Javne ustanove koje upravljaju zaštićenim dijelovima prirode, odnosno ovlaštena lica koja imaju pravo lova, divljim životinjama u prirodnim staništima moraju obezbijediti:

* sve potrebne uslove za biološki opstanak prirodne populacije u sklopu ekološke ravnoteže,
* saniranje zatečenih ili novonastalih poremećaja u staništu,
* veterinarsko-zdravstvenu zaštitu**.**

1. **Privremeni smještaj kućnih ljubimaca**

Skloništa za životinje najmanje 1 x godišnje vezano za**:**

* Uslovi i rad skloništa za životinje- provjeriti dokumentaciju koju jue izdao nadležni organ
* Obezbjeđivanje veterinarsko-zdravstvene zaštite životinja u skloništu – izvršiti uvid u propisane evidenciju, kontrola imunoprofilaktičkih mjera, smještaj i zahvati na bolesnim životinjama,
* Vođenje evidencija i dokumentacija o pronađenim životinjama i njihovom zbrinjavanju ili usmrćivanju, sprovesti nadzor da li je ispoštovan propisani rok prije dozvoljene eutanazije, izvršiti uvid u dokumentaciju u slučaju eutanazija prije propisanog roka,
* Sprovođenje pridržavanja mjera za osiguranje zaštite dobrobiti životinja u skloništu, zaštita od nepovoljnih vremenskih uslova, ishrana, sprovođenje mjera za zaštitu lica koja udomljavaju (imunoprofilaktičke mjere, opasni psi),
* uslovi vozila za prevoz životinja, da li je sredstvo odobreno za prevoz životinja od strane nadležnog organa, ima li uslove u smislu ventilacije, lako sprovođenje dezinfekcije, čvrsta pregrada između vozača i teretnog prostora, da li se vrši redovna dezinfekcije od strane ovlaštenog veterinara,
* hrana za životinje, skladištenje hrane, njena distribucija, veličine obroka.

1. **Objekti za prodaju kućnih ljubimaca:**

Za ovu vrstu objekata ne sprovodi se analiza rizika, već će se službene kontrole sprovoditi 1x u dvije godine

* Uslovi i način držanja životinja
* Porijeklo životinja
* Registracija u nadležnom organu
* Uslovi prodaje (pisano uputstvo o prodatom ljubimcu)
* Hrana za životinje
* Zaštita životinja

1. **Odgajivačnice**
   * Uslovi i način držanja životinja
   * Registracija u Upravi (upis u registar)
   * Evidencija o identifikaciji, vakcinaciji
   * Evidencije.
2. **Cirkusi i druge predstave sa životinjama -po prijavi održavanja predstave**

Za ovu vrstu objekata službene kontrole sprovoditi po prijavi nadležnom veterinarskom inspektoru, po potrebi:

* Uslovi i način držanja životinja
* Porijeklo životinja
* Evidencije
* Odobrenje nadležnih organa
* Čišćenje i dezinfekcija objekta
* Postupanje s bolesnim i ozlijeđenim životinjama u objektu
* Zaštita posjetioca.

1. **Filmska i televizijska snimanja, izložbe i takmičenja po prijavi**

Za ovu vrstu objekata službene kontrole sprovoditi po prijavi nadležnom veterinarskom inspektoru, po potrebi:

* Uslovi i način držanja životinja
* Porijeklo životinja
* Prateća dokumentacija
* Evidencije
* Odobrenje nadležnih organa
* Čišćenje i dezinfekcija objekta
* Postupanje s bolesnim i ozlijeđenim životinjama u objektu
* Zaštita posjetioca.

Prilikom službenih kontrola na lokacijama na kojima se sprovodi nadzor zaštite dobrobiti životinja, obavezna je kontrola uslova po pitanju ispunjavanja uslova zdravlja životinja zavisno od vrste životinja i kada je primjenjivo.

# **PLAN SLUŽBENIH KONTROLA PROMETA I IDENTIFIKACIJE ŽIVOTINJA**

**5% gazdinstva na kojima se drže goveda** –**najmanje** **jednom godišnje vezano za:**

* vođenje propisanih evidencija o identifikaciji i registraciji životinja na gazdinstvu,
* gazdinstvo je upisano u Centralni Registar
* vlasnik posjeduje knjigu gazdinstva (registar na gazdinstvu)
* upoređivanje broja životinja na gazdinstvu u odnosu na podatke iz Elektronske baze podataka
* ažurno evidentiranje i vođenje knjige gazdinstva
* identifikacija životinja na gazdinstvu i evidentiranje u Elektronsku bazu podataka
* registraciju prometa goveda na gazdinstvu u propisanom roku (odlazak i dolazak)
* propratnu dokumentaciju (obrazac za prijavu kretanja, zdravstveno uvjerenje i mjesto porijekla)
* prijavu pobačaja i uginuća goveda na gazdinstvu
* vođenje propisanih evidencija o stavljanju životinja u promet,
* vođenje evidencija o stavljanju u promet proizvoda životinjskog porijekla,
* dokumentaciju vezanu za identifikaciju (potvrde o identifikaciju, pasoši)
* narudžbe duplikata ušnih markica (kontrola dokumentacije za naručivanje duplikata ušnih markica u veterinarskoj ambulanti).

Odabir gazdinstva za godišnju kontrolu vrši se na osnovu analize rizika koja se određuje naročito na osnovu:

* + broja životinja na gazdinstvu;
  + broja identifikovanih životinja na gazdinstvu;
  + pojave bolesti životinja i opasnost po zdravlje ljudi i životinja;
  + značajne promjene u broju životinja u odnosu na prethodne godine;
  + rezultata kontrola izvršenih u prethodnim periodima, godišnjih kontrola, a naročito u pogledu vođenja registra na gazdinstvu i dokumenata koja prate životinje pri kretanju;
  + pravilnog dostavljanja podataka i dokumentacije Upravi, u skladu sa zakonom;
  + iznosa godišnje premije za životinje koja je zatražena i/ili isplaćena gazdinstvu, u poređenju s iznosom koji je isplaćen za prethodnu godinu
  + i drugih kriterijuma od značaja za vršenje kontrole.

Nadzor će se raditi prema gore navedenim podacima na području za koje je nadležan veterinarski inspektor, a proporcionalno je broju gazdinstava na tom području.

**3% gazdinstva na kojima se drže preko 50 ovaca i preko 30 koza - najmanje jednom godišnje vezano za:**

* gazdinstvo je upisano u Centralni Registar
* vlasnik posjeduje knjigu gazdinstva
* identifikacija životinja na gazdinstvu i evidentiranje u Elektronsku bazu podataka
* broj životinja na gazdinstvu u odnosu na podatke iz knjige gazdinstva (registar na gazdinstvu)
* prijava klanja za sopstvene potrebe i razduživanje ušnih markica
* prijava uginuća životinja
* prijava kretanja u propisanom roku
* dostavu godišnjih popisa ovaca i koza na gazdinstvu,
* zaštitu životinja tokom prevoza i sa prevozom povezanih postupaka, ukoliko se tokom sproveđenja nadzora prevozno sredstvo zatekne na farmi
* vođenje propisanih evidencija o stavljanju životinja u promet,
* vođenje evidencija o stavljanju u promet proizvoda životinjskog porijekla,
* vođenje evidencija o liječenju životinja,
* vođenje evidencija o pobačajima i uginućima na gazdinstvu.

Odabir gazdinstva za godišnju kontrolu vrši se na osnovu analize rizika koja se određuje naročito na osnovu:

* broj ovaca i koza na gazdinstvu
* broj jagnjenja i jarenja u prethodnoj godini
* broj kretanja u prethodnoj godini
* godišnji popisi u prethodnoj godini
* broj uginuća u prethodnoj godini
* pojave bolesti životinja i opasnost po zdravlje ljudi i životinja
* značajne promjene u broju životinja u odnosu na prethodne godine, identifikaciju, prijavu kretanja I odbijanje sprovođenja preventivnih ili naređenih mjera;
* iznosa godišnje premije za životinje koja je zatražena i/ili isplaćena gazdinstvu, u poređenju s iznosom koji je isplaćen za prethodnu godinu
* rezultata kontrola izvršenih u prethodnim periodima, godišnjih kontrola, a naročito u pogledu vođenja registra na gazdinstvu i dokumenata koja prate životinje pri kretanju
* i drugih kriterijuma od značaja za vršenje kontrole.

Nadzor će se raditi prema gore navedenim podacima na području za koje je nadležan veterinarski inspektor, a proporcionalno je broju gazdinstava na tom području.

**3% gazdinstva koje drže svinje jednom godišnje vezano za:**

* uslove za zaštitu životinja koje se uzgajaju u svrhu proizvodnje,
* minimalne uslove za zaštitu svinja,
* vođenje propisanih evidencija o identifikaciji i registraciji životinja na gazdinstvu,
* gazdinstvo je upisano u Centralni Registar
* vlasnik posjeduje knjigu gazdinstva
* identifikacija životinja na gazdinstvu i evidentiranje u Elektronsku bazu podataka,
* broj životinja na gazdinstvu u odnosu na podatke iz knjige gazdinstva,
* prijava klanja za sopstvene potrebe i razduživanje ušnih markica,
* prijava uginuća životinja,
* prijava kretanja u propisanom roku,
* dostavu godišnjih popisa svinja na gazdinstvu
* zaštitu životinja tokom prevoza i sa prevozom povezanih postupaka, ukoliko se tokom sprovođenja nadzora prevozno sredstvo zatekne na farmi
* vođenje propisanih evidencija o stavljanju životinja u promet,
* vođenje evidencija o stavljanju u promet proizvoda životinjskog porijekla,
* vođenje evidencija o liječenju životinja,
* vođenje evidencija o pobačajima i uginućima na gazdinstvu.

Odabir gazdinstva za godišnju kontrolu vrši se na osnovu analize rizika koja se određuje naročito na osnovu:

* broja svinja na gazdinstvu
* broja naručenih markica za identifikaciju svinja
* broju kretanja u prethodnoj godini
* godišnjeg popisa prethodne godine
* broju uginuća u prethodnoj godini
* pojave bolesti životinja i opasnost po zdravlje ljudi i životinja
* značajne promjene u broju životinja u odnosu na prethodne godine, identifikaciju, prijavu kretanja i odbijanje sprovođenja preventivnih ili naređenih mjera
* Iznos odobrenih novčanih otpora u prethodnoj godini
* iznosa godišnje premije za životinje koja je zatražena i/ili isplaćena gazdinstvu, u poređenju s iznosom koji je isplaćen za prethodnu godinu
* i drugih kriterijuma od značaja za vršenje kontrole.

Nadzor će se raditi prema gore navedenim podacima na području za koje je nadležan veterinarski inspektor, a proporcionalno je broju gazdinstava na tom području.

Planirane službene kontrole moguće je obaviti istovremeno sa nadzorima koji proizlaze iz obaveze postupanja po prijavama veterinara iz veterinarskih ambulanti vezano za odbijanje sprovođenja Programa mjera.

Planirane službene kontrole mogu se vršiti istovremeno sa nadzorom koji se obavlja u skladu sa propisima iz oblasti veterinarstva, zaštite dobrobiti životinja i identifikacije i registracija životinja. Npr. kontrola sprovođenja mjera istovremeno sa identifikacijom i registracijom životinja, kontrola dobrobiti životinja za proizvodnju zajedno sa kontrolom upotrebe lijekova, postupanja po prijavama veterinara iz veterinarskih ambulanti vezano za odbijanje sprovođenja Programa mjera i dr.

# **NEPLANIRANE AKTIVNOSTI VETERINARSKIH INSPEKTORA**

Osim planiranih aktivnosti koje se sprovode u skladu sa ovim Planom, tokom godine inspektori sprovode i ostale, neplanirane aktivnosti u skladu sa obavezama i ovlašćenjima utvrđenim zakonom:

* postupanja kod pojave zaraznih i parazitskih bolesti životinja – **prioritet** - nakon prijave sumnje odnosno potvrđenog slučaja bolesti u skladu sa odredbama Pravilnika o klasifikaciji zaraznih bolesti životinja, načinu prijavljivanja pojave odnosno sumnje i odjavljivanja zaraznih bolesti životinja ("Sl. list CG", br. 92/2017);
* uzimanje uzoraka po programima monitoringa (iz oblasti veterinarstva i bezbjednosti hrane rezidue farmakoloških ostataka, mikrobioloskih kriterijuma, listerije, aditiva, GMO i dr);
* postupanja po prijavama/podnescima stranaka u postupku i zahtjevima državnih organa, organizacija i institucija;
* zbog prijava/pojava određenih neusaglašenosti kao i potencijalno akcidentnih situacija;
* učešće u radu komisija za neposredni pregled objekata iz oblasti veterinarstva i dobrobiti životinja (veterinarske organizacije, skloništa za napuštene kućne ljubimce, stočne pijace, i dr);
* drugih poslova u skladu sa ovlašćenjima.

# **SPROVOĐENJE SLUŽBENIH KONTROLA**

S ciljem ujednačenog i usaglašenog pristupa, službene kontrole sprovode se prema procedurama, uputstvima i **kontrolnim listama** za lica koja vrše službene kontrole. Procedure sadrže: organizaciju sprovođenja službenih kontrola; ciljeve koje treba postići; zadatke, propise odgovornosti i obaveze, postupak uzimanja uzoraka, metode i kontrolne tehnike, tumačenje rezultata i odluke koje iz njih proizlaze, mjere koje se preduzimaju nakon izvršenih službenih kontrola i druge aktivnosti potrebne za efikasno sprovođenje službenih kontrola.

Kontrolna lista vodi inspektora tokom inspekcije i čini sastavni dio završnog zapisnika.

Inspektor koji vrši službenu kontrolu sačinjava zapisnik o izvršenoj službenoj kontroli. Zapisnik sadrži predmet i cilj službene kontrole, primijenjenu tehniku odnosno metodu kontrole, rezultat službene kontrole i, u slučaju utvrđivanja neusaglašenosti radnje i mjere koje je subjekat nadzora dužan da preduzme u slučaju utvrđivanja neusaglašenosti.

Zapisnik o izvršenoj kontroli se sačinjava u tri primjerka od kojih se jedan primjerak uručuje subjektu nadzora.

Inspektor je dužan da o utvrđenom stanju upozna subjekta nadzora (prisutno/odgovorno lice) i eventualno iskazane primjedbe od strane subjekta unese u zapisnik. Zapisnik potpisuje lice koje vrši službenu kontrolu i subjekat (prisutno/odgovorno lice).

Jedno od glavnih načela plana kontrole je da se sve aktivnosti o sprovedenim službenim kontrolama moraju dokumentovati na odgovarajući način pomoću jednog ili više sljedećih dokumenta/pisanih zapisa:

* Zapisnik o izvršenoj kontroli;
* Kontrolnih lista;
* Registara kontrola u objektu;
* Izvještaja o izvršenom uzorkovanju.

Svaki ulazak inspektora/službenog veterinara u objekat mora biti zabilježen.

Inspektori vode evidencije (upravnu knjigu) koja se čuva u službenim prostorijama u koju moraju biti upisane sve izvršene kontrole u objektu/ima.

Inspektori tokom sprovođenja službenih kontrola primjenjuju odgovarajuće kontrolne liste i postupaju u skladu sa uputstvima i instrukcijama Uprave/Sektora.

# **Izmjene i dopune plana kontrole**

Ovaj Plan predstavlja početak programiranja integrisanih i usklađenih službenih kontrola. Očekivano je da će tokom implementacije Plana, biti potrebno donijeti određene izmjene i dopune kako bi se sistem službenih kontrola unaprijedio.

Aktivnosti će se programirati iz godine u godinu na osnovu rezultata i problema uočenih tokom kontrola uzimajući u obzir zapažanja i predloge nastale u praktičnoj primjeni Plana kontrole.

Posebno je moguće, zbog ograničenog broja veterinarskih inspektora, smanjiti učestalost pojedinih kontrola.

I**zvještaji o izvršenim kontrolama**

Aktivnosti utvrđene ovim planom po potrebi, mogu se mijenjati na osnovu rezultata izvršenih kontrola, rizika ili prijava i sumnji u određene neusaglašenosti od strane subjekata u poslovanju ranom za životinje ili drugih izvora.

Mjesečni izvještaji o radu, na propisanom obrascu veterinarski inspektor dostavlja pomoćniku direktora do 3-eg u mjesecu za prethodni mjesec. Forma Obrazaca je data u Prilogu ovog plana. Pomoćnik direktora za veterinu sa načelnikom obrađuje, analizira i sačinjava mjesečne izvještaje o radu inspektora, i po potrebi, posebnim nalozima usmjerava kontrole za naredni period, u skladu sa utvrđeim nusaglašenostima, procjenom rizika i načelom predostrožnosti.

Veterinarski inspektori podatke o izvršenim kontrolama unose u Veterinarski informacioni sistem koji je uspostavljen krajem 2023.godine, operativan od polovine 2024.godine.

Inspektori dostavljaju godišnji izvještaj o radu koji se uz ostale sektorske aktivnosti objedinjuje u Godisnji izvještaj o radu Uprave za bezbjednost hrane, veterinu i fitosanitarne poslove koji je sastavni dio izvještaja Ministarstva poljoprivrede, šumarstva i vodoprivrede. Godišnji izvještaj se objavljuje na inernet stranici Uprave i Ministarstva ćime se obezbjeđuje transparentnost i vidljivost službenih kontrola u oblasti veterinarstva, identifikaciji i registracije životinja i zaštite dobrobiti životinja.

**Revizija**

Nakon zapošljavanja lica u odjeljenju Revizije, ovlašćena lica za sprovođenje revizije će vršiti kontrolu sprovođenja plana službenih kontrola, planiranih mjera i provjere efikasnosti i adekvatnost preduzetih mjera; sačinjavati plan za vršenje unutrašnje revizije službenih kontrola; utvrđuivanje stanja, sačinjavanja izvještaja i predlaganje i preduzimanje mjera u skladu sa rezultatima revizije kako bi se obezbijedilo ispunjavanje zahtjeva utvrđenih Zakonom o veterinarstvu, Zakonom o identifikaciji i registraciji životinja i Zakonom o zaštiti dobrobiti životinja i unaprijedila funkcionalnost sistema službene kontrole.

**SEKTOR ZA VETERINU**

Pripremili:

1. Sunčica Boljević, vd pomoćnica direktora;
2. zaposleni u Odsjeku za zdravlje, zaštitu dobrobiti životinja i identifikaciju i registraciju životinja;
3. zaposleni u Odsjeku za veterinarsku djelatnost, veterinarske ljekove, antimikrobnu rezistenciju i monitoring rezidua.

**Vladimir Đaković,**

**DIREKTOR**